Αλισσός Αχαΐας

Ο **Αλισσός**, γνωστός και ως *Άνω Αλισσός*, είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως έδρα του ομώνυμου πρώην δημοτικού διαμερίσματος.

## Ιστορία
Ο Αλισσός ήταν γνωστός ως *Lisarea* ή *Lysaria* (ελληνικά: Λισσαρέα ή Λησαρέα, γαλλικά: *la Lisarée*) κατά την περίοδο της Φραγκοκρατίας στον ύστερο Μεσαίωνα. Σύμφωνα με το Χρονικό του Μορέα, ήταν ένα φέουδο της Βαρωνίας της Άκοβας, που κρατήθηκε στα τέλη της δεκαετίας του 1270 από τη Μαργαρίτα της Λισαρέας (ή Ζαν), ξαδέρφη του Βάλτερ της Ροζιέρ, βαρόνου της Άκοβας. Παντρεύτηκε τον Geoffrey II of Briel. Στη συνέχεια, το φέουδο κληρονόμησε η κόρη τους, Ελένη, και ο σύζυγός της, ο Βιλαίνος Β΄ του Αυλνέ, Βαρόνος της Αρκαδίας. Η *Lisarea* εξαφανίζεται στη συνέχεια, μέχρι περίπου. 1377, όταν κρατήθηκε από τον Centurione I Zaccaria.
μικρογραφία|Άποψη του σταθμού «Αλισσός» του Προαστιακού Σιδηρόδρομου Πάτρας κοντά στον οικισμό του Αλισσού

## Τοπική κοινότητα
Η τοπική κοινότητα Αλισσού είναι χαρακτηρισμένη ως αγροτικός πεδινός οικισμός, με έκταση 5,827 χμ² (2011). Περιλαμβάνει και τους οικισμούς Καμενίτσα, Παραλία Αλισσού και Προφήτης Ελισσαίος.

### Πληθυσμός

(σε παρένθεση ο πληθυσμός της τοπικής κοινότητας)

## Συγκοινωνίες
Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της στάσης «Αλισσός / Alissos». Ο σταθμός είναι στο έδαφος και διαχειρίζεται από την ΤΡΑΙΝΟΣΕ.  Εξυπηρετείται από τα τοπικά τρένα ανάμεσα στην Πάτρα και την Κάτω Αχαΐα.. Εξυπηρετεί τους οικισμούς Αλισσός, Κάτω Αλισσός, Παραλία Αλισσού, Καμενίτσα, Προφήτης Ελισσαίος, Γιαλός, Αχαΐκό και Λουσικά.

Όταν πρωτολειτούργησε η Γραμμή 2 και μέχρι τη διακοπή της λόγω της πανδημίας του κορωνοϊού, o τερματισμός της στα νοτιοδυτικά γινόταν στον Σ.Σ. Κάτω Αχαΐας με τους συρμούς να διέρχονται από τους Σ.Σ. Καμινίων και Αλισσού κάνοντας στάσεις εκεί. Με την επανεκκίνηση των δρομολογίων ο τερματισμός της μετακινήθηκε ανατολικότερα στον Σ.Σ. Καμινίων καθιστώντας ανενεργούς τους Σ.Σ. Αλισσού και Κάτω Αχαΐας.

Κατά την πρώτη επέκταση του σιδηροδρομικού δικτύου από την Πάτρα προς την Κάτω Αχαΐα στις 15 Δεκεμβρίου 1888 με σκοπό τη σιδηροδρομική σύνδεση της δυτικής Πελοποννήσου δημιουργήθηκε στάση στην περιοχή του Αλισσού, άγνωστο ωστόσο αν βρισκόταν στην ίδια θέση με τη σημερινή της Γραμμής 2.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Αλισός.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Αλισσού Αχαΐας. eetaa.gr. Ανακτήθηκε: 13/12/2017.
* Ε.Ε.Τ.Α.Α. - Διοικητικές μεταβολές Κοινότητας Αλισσού Αχαΐας. eetaa.gr. Ανακτήθηκε: 13/12/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Δύμης
Κατηγορία:Δήμος Δυτικής Αχαΐας